**ANNEX 2 RECOMANACIONS D’ÚS DEL SERVEI LOCALRETMEET**

1.- Des del punt de vista dels requeriments legals de la sessió:

En defecte de previsió en el ROM, resulta jurídicament possible l’adopció d’un acord del Ple municipal, ja en sessió telemàtica, que aprovi, per majoria absoluta, amb caràcter excepcional i per garantir el funcionament de les institucions locals durant l’estat d’alarma, la celebració dels òrgans col·legiats de la Corporació mitjançant videoconferència, o similars que garanteixin la seguretat tecnològica i la participació en condicions d’igualtat[[1]](#footnote-1).

Es recomana regular en aquest acord el funcionament i desenvolupament d’aquestes sessions.

Durant la sessió i de manera continuada, cal identificar visualment i acústicament, mitjançant vídeo i àudio, els assistents al ple.

En el cas que algun assistent es desconnecti per dificultats tècniques en les comunicacions, es posarà en pausa la videoconferència, i es reprendrà la sessió en el moment que el secretari acrediti la visualització de tots els assistents.

2.- Per a l’òptim ús del servei es recomana:

1. Realitzar un simulacre previ a la sessió.
2. Condicionar un espai per a la realització de la  videoconferència, on no s'incorporin elements externs de l'ambient.
3. L’ús de l’app si es connecta des d’un telèfon mòbil, o els navegadors Chrome o Chromium des de l’ordinador.

3.- En relació amb les tasques del coordinador es recomana:

1. Reservar data i hora de les sessions de plenari que hagin de ser públiques i d’emetre en directe amb la màxima antelació a l’empresa de suport de Localret a través de l’adreça [localretmeet@webfine.com](mailto:localretmeet@webfine.com)
2. Configurar les sessions amb codi d’accés.
3. El coordinador iniciarà les reunions silenciant el micròfon de tots els participants (MUTE).
4. A les votacions, el conductor de la sessió donarà la paraula ordenadament als participants que hagin d’emetre vot. Cal tenir present que les imatges poden no ser visibles en tot moment.

1. En aquest sentit, la DA3ª Decret llei 7/2020, de 17 de març; art. 46.3 LBRL i la **Nota Informativa de la Direcció General de Règim Jurídic Autonòmic i Local de la Secretaria d’Estat de Política Territorial**

   <https://www.localret.cat/nota-de-premsa-les-entitats-locals-podran-celebrar-sessions-dels-seus-organs-collegiats-per-mitjans-electronics/> [↑](#footnote-ref-1)